གསུམ་པ།རིག་དངོས་སྲུང་སྐྱོབ་སྡེ་ཚན་ཉམས་གསོ་བྱེད་པར་རིག་དངོས་སྲུང་སྐྱོབ་སྡེ་ཚན་གྱི་རིམ་པར་གཞིགས་ཏེ་དེ་མཚུངས་ཀྱི་རིག་དངོས་སྲིད་འཛིན་དོ་དམ་ཚན་པར་སྙན་སེང་ཆོག་མཆན་ཞུ་དགོས་ཤིང་།ཞིབ་བཤེར་གཏན་འཁེལ་བྱས་མེད་པའི་རིག་དངོས་སྲུང་སྐྱོབ་སྡེ་ཚན་ནང་གི་སྤོ་སྒྱུར་བྱ་ཐབས་བྲལ་བའི་རིག་དངོས་ལ་ཉམས་གསོ་བྱ་སྐབས་ཐོ་འགོད་བྱེད་སའི་རྫོང་རིམ་པའི་མི་དམངས་སྲིད་གཞུང་གི་རིག་དངོས་སྲིད་འཛིན་དོ་དམ་ཚན་པར་སྙན་སེང་ཞུས་ཏེ་ཆོག་མཆན་འཐོབ་པ་བྱེད་དགོས།རིག་དངོས་སྲུང་སྐྱོབ་སྡེ་ཚན་གྱི་ཉམས་གསོ་དང་།གནས་སྤོ།བསྐྱར་བཞེངས་བཅས་ནི་རིག་དངོས་སྲུང་སྐྱོབ་ལས་གྲྭའི་བབས་ཐོབ་དཔང་ཡིག་ཡོད་པའི་ཚན་པས་སྒྲུབ་འགན་འཁུར་དགོས།སྤོ་བསྒྱུར་བྱ་མི་རུང་བའི་རིག་དངོས་ལ་ཉམས་གསོ་དང་།བདག་སྐྱོང་།གནས་སྤོ་བཅས་བྱ་སྐབས་ངེས་པར་དུ་རིག་དངོས་ཀྱི་མ་དབྱིབས་མི་འགྱུར་བའི་རྩ་དོན་སྲུང་བརྩི་ཞུ་དགོས།སྤོ་བསྒྱུར་བྱ་མི་རུང་བའི་རིག་དངོས་བེད་སྤྱོད་བྱ་སྐབས་ངེས་པར་དུ་རིག་དངོས་ཀྱི་མ་དབྱིབས་མི་འགྱུར་བའི་རྩ་དོན་སྲུང་བརྩི་ཞུས་ནས།འཛུགས་སྐྲུན་དངོས་པོ་དང་དེའི་ཞོར་གཏོགས་རིག་དངོས་ཀྱི་བདེ་འཇགས་ལ་སྲུང་སྐྱོབ་ཀྱི་འགན་འཁུར་རྒྱུ་དང་།སྤོ་བསྒྱུར་བྱ་མི་རུང་བའི་རིག་དངོས་གཏོར་སྐྱོན་དང་།བཟོ་བཅོས།སྣོན་བཟོའམ་བཤིག་གཏོར་བཅས་བྱེད་མི་རུང་།